**PRAVILNIK**

**KOJIM SE UREĐUJE OSTVARIVANJE I KORIŠTENJE NENAMJENSKIH DONACIJA I VLASTITIH PRIHODA**

Na temelju članka 118. Zakona o odgoju i obrazovanju u osnovnoj i srednjoj školi ( „NN“ br. 87/08, 86/09, 92/10, 105/10, 90/11, 5/12, 16/12, 126/12, 94/13, 152/14,07/17, 68/18, 98/19, 64/20), članka 159. Statuta Osnovne škole Žuti brijeg, a u svezi sa Zakonom o fiskalnoj odgovornosti („NN“ br. 111/18) te u skladu sa člankom 56. Zakona o proračunu („NN“ br. 144/21), Školski odbor Osnovne škole Žuti brijeg na svojoj 15. sjednici održanoj dana 30. lipnja 2022. godine donosi:

**PRAVILNIK**

**KOJIM SE UREĐUJE OSTVARIVANJE I KORIŠTENJE NENAMJENSKIH DONACIJA I VLASTITIH PRIHODA**

OPĆE ODREDBE

**Članak 1.**

Ovim Pravilnikom kojim se uređuje ostvarivanje i korištenje nenamjenskih donacija i vlastitih prihoda (u daljnjem tekstu: Pravilnik) podrobno se uređuju proceduralna pitanja u pogledu ostvarivanja i raspolaganja donacijama i vlastitim prihodima u Osnovnoj školi Žuti brijeg, Zagreb (u daljnjem tekstu Škola).

**Članak 2.**

Pojmovi korišteni u ovom Pravilniku neutralni su glede rodne pripadnosti i odnose se jednako na muški i ženski rod.

**Članak 3.**

Sukladno članku 54. Zakona o proračunu (NN 144/2021) Vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima, a koji se ne financiraju iz proračuna.

U skladu sa stavkom 1. ovog članka, vlastiti prihodi Škole su prihodi ostvareni od:

1. iznajmljivanja školskog prostora (dvorane, učionice)
2. aktivnosti Učeničke zadruge „ Žuti brijeg“
3. prodaje starog papira
4. donacija
5. Ostalo

RASPODJELA VLASTITIH PRIHODA

**Članak 4.**

Vlastiti prihodi Škole koristiti će se za podmirenje:

1. Materijalno-financijskih rashoda Škole koji su nastali realizacijom programa i aktivnosti temeljem kojih su vlastiti prihodi ostvareni
2. Unapređenje osnovne djelatnosti Škole, nabavu opreme i sitnog inventara
3. Troškove stručnih usavršavanja radnika Škole
4. Nagrade učenicima
5. Troškove za podizanje učeničkog standarda

DONACIJE

**Članak 5.**

Prihodi od donacija i ostalih pomoći koriste se na način kako je predviđeno Ugovorom o donaciji ili pomoći. Ako donator ne odredi namjenu doniranim sredstvima i drugim pomoćima, donirana sredstva i pomoći raspoređuju se sukladno čl. 4. ovog Pravilnika. Stvarna i procijenjena vrijednost primljenog dara dostavlja se voditelju računovodstva školske ustanove radi daljnjeg postupanja sukladno odredbama o popisu imovine i obveza.

Škola može primiti donacije u novcu i koristiti će ih za namjene za koje je dana, odnosno za namjene koje je odredio donator. Osim u slučaju da je donacija u suprotnosti s odgojnom i obrazovnom funkcijom Škole tada će ravnatelj izvršiti povrat primljenih sredstava.

**Članak 6.**

Vlastiti prihodi i donacije pribavljene tijekom jedne kalendarske godine koji se ne utroše na pokrivanje troškova sukladno ovom Pravilniku u toj kalendarskoj godini prebacit će se na sljedeću kalendarsku godinu za podmirenje iste vrste troškova.

ZAVRŠNE ODREDBE

**Članak 7.**

Odredbe ovog Pravilnika primjenjuju se osim ako je u pojedinom slučaju drugačije određeno zakonom ili drugim propisom, Odlukom Školskog odbora, Odlukom ravnatelja škole, a u skladu da Statutom škole.

Ovaj Pravilnik može se mijenjati i dopunjavati na isti način na koji je Pravilnik donijet.

Ovaj Pravilnik stupa na snagu osmog dan od dana objave.

Pravilnik se objavljuje isticanjem na oglasnoj ploči Škole i na internetskim stranicama Škole.

PREDSJEDNIK ŠKOLSKOG ODBORA:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tomislav Čuvalo

KLASA: \_\_\_\_\_\_\_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_\_\_\_\_\_

Zagreb, 30. lipnja 2022.

Ovaj pravilnik objavljen je na oglasnoj ploči škole dana 30. lipnja 2022. godine, te stupa na snagu dana \_\_\_\_\_\_\_\_\_ godine.

RAVNATELJ ŠKOLE:

\_\_\_\_\_\_\_\_\_\_\_\_\_\_\_

Veljko Kordić